གལ་ཏེ་རང་གི་བླ་མས་ཐོག་རྩེག་ཉི་ཤུའི་སྒང་ནས་མཆོང་དགོས་གསུངས་པ་དང་རང་ཉིད་ལ་ཐེ་ཚོམ་ཡོད་ན་བླ་མའི་སྐུ་མདུན་གུས་པ་དང་བཅས་མཆོང་རྒྱུ་དེར་དགོས་པ་མིན་འདུག་པས་ང་མཆོང་གི་མིན་ཞེས་ཞུ་ཆོག་པ་རེད།དེ་ཡང་སློབ་དཔོན་རྟ་དབྱངས་ཀྱིས་མཛད་པའི་བླ་མ་ལྔ་པའི་ཚིག་བཅད་༢༤ནང་།།རིགས་པ་ཡི་ནི་མི་ནུས་ན།།མི་ནུས་དེ་ལ་ཚིག་གིས་སྦྱང་།ཞེས་གསུངས་ཡོད་རེད།གལ་ཏེ་བླ་མས་བཀའ་གནང་བ་ཞིག་རང་གིས་མི་ནུས་པའམ་དང་ལེན་བྱེད་མི་ཐུབ་ན་དྭོགས་གཅོད་བཀའ་འདྲི་ཞུས་ཆོག་པ་རེད།དཔེར་ན།ང་བླ་མ་ཡིན་པའི་ཆ་ནས་ཁྱོད་ལ།ངའི་ཤག་ནང་ཡོང་དུས་ལྷམ་ཁོག་མ་འབུད་ཟེར་ལབ་པ་ཡིན་ན།དེ་ཁྱོད་ཀྱི་འདོད་པར་མ་བབས་ན།ཁྱོད་ཀྱི་གཟིམ་ཆུང་ནང་ལྷམ་གྱོན་ནས་གང་བྱས་ཡོང་དགོས་རེད་ཟེར་ནས་འདྲི་ཆོག་པ་རེད།གང་ཡིན་ཟེར་ན་ཁྱོད་རང་ལྷམ་ཕུད་ནས་ཡོང་རྒྱུར་དགའ་བ་དང་ང་ལྷམ་མ་གྱོན་པར་ཡོང་རྒྱུར་འདོད་པ་མེད་པས་དེའི་རྒྱུ་མཚན་འདྲི་ཆོག་པ་དང་།ང་ལ་ཡང་རྒྱུ་མཚན་ཁུངས་ལྡན་ཞིག་ཤོད་རྒྱུ་དགོས་ཀྱི་རེད།རྒྱུ་མཚན་ཁུངས་དག་ཤོད་རྒྱུ་ཡོད་ན་ཁྱེད་རང་ལྷམ་མ་ཕུད་པར་ཡོང་བདེ་བ་ཞིག་ཡོང་གི་རེད།